Sasolburg-pedofiel skuldig op honderde aanklagte | Maroela Media
Phaladi Shuping, woordvoerder van die Nasionale Vervolgingsgesag (NVG), het aan Maroela Media bevestig die 52-jarige man is skuldig bevind op een aanklag van gemeenskap met 'n minderjarige jonger as 15 jaar, 37 aanklagte van verkragting, 18 van onsedelike aanranding, 541 van die besit van kinderpornografie, 108 aanklagte van die verspreiding van kinderpornografie en 228 van die vervaardiging van kinderpornografie.
Die man sal van 1 tot 4 November gevonnis word en sal in polisieaanhouding bly tot dan. Die staat sal intussen sielkundige verslae bekom wat ter verswaring van vonnis ingedien sal word.
Die man is op 16 Oktober 2014 in hegtenis geneem nadat die polisie 'n wenk van Interpol ontvang het. Die man het glo 'n netwerk vir pedofiele aanlyn besoek en foto's opgelaai van hom wat sy twee dogters en ander meisies seksueel aanrand.
Die polisie het vroeër gesê die man het foto's op 'n webwerf geplaas waartoe slegs sekere mense toegang het. Die webtuiste se gebruikers moet eers 'n foto van kinderseks oplaai voordat hulle toegang tot die webtuiste kry.
Tydens die man se inhegtenisneming by sy kantoor in Kew, Johannesburg, het die polisie op talle rekenaars, DVD's, selfone, boeke, seksspeelgoed, onderklere en foto's beslag gelê.
Kon berig nie deurlees, en het nie kommentaar. SIEK MAL. Ek vra net..400jr tronksrak te kort selfs…SKADE aan kinders sooo ongevraagd!!!
Gee hom vir my,hy sal wens om nooit gebore te wees nie.
'n Paar jaar terug vang ek my bure se laerskool seun en dogter waar hulle in 'n groot sak wegkruip en mekaar betas. Ek glo daaraan om die yster te smee terwyl hy warm is en roep die pa. Die pa is geskok maar besef dit is 'n saak wat dringend aandag nodig het, die ma sluit by die gesprek aan en reageer met woede en ontken dat so iets kon gebeur het. Na die gesprek het ons buurmanskap suur geword, die mense het verhuis en ons verneem dat hulle geskei het. In die tyd van suur buurmanskap het die… Lees meer »
Hoekom word sy naam nie genoem nie?? Dis glo om die slagoffers te "beskerm", maar dis net in Suid-Afrika dat dié rede aangevoer word, maar eintlik beskerm dit die pedofiel. In die res van die wêreld word sulke seksoortreders se name bekend gemaak juis om ouers bedag te maak en te waarsku.